Kom Kate en prins William dalk in Suid-Afrika kuier? | SARIE
Kom Kate en prins William dalk in Suid-Afrika kuier?
'n Senior koninklike bron het aan Hello! vertel dat daar in 2016 twee moontlike internasionale toere vir die hertog en hertogin van Cambridge voorlê.
Die bron het ook reeds bevestig dat prins George en prinses Charlotte waarskynlik nie dié toere met hul ouers sal meemaak nie. "Die toer na Australië en Nieu-Seeland waarop prins George sy ouers vergesel het, was 'n eenmalige geval," het 'n adjudant van die paleis gesê.
Die toere sal moontlik in die Europese herfs en lente plaasvind en gerugte doen die rondte dat een van hul bestemmings die Karibiese Eilande is. "Ons is bewus dat daar oor die Karibiese Eilande bespiegel word, maar dit is nog nie bevestig nie. Die kantoor van buitelandsesake het 'n groot sê in die besluit," het die bron gesê.